
ДОКЛАДНА ЗАПИСКА

ОТ Д-Р ЛОРИС МАНУЕЛЯН
ЗАМЕСТНИК-КМЕТ ЗСДС ПРИ ОБЩИНА БУРГАС

Относно: Провеждане на процедура за доброволна акредитация на „Диагностично-консултативен център II – Бургас“ ЕООД за цялостната медицинска дейност, отделните медицински дейности и за възможностите за обучение на студенти и специализанти

УВАЖАЕМИ ОБЩИНСКИ СЪВЕТНИЦИ,

С писмо с вх. № 19-00-18/ 05.02.2016 г. по описа на Община Бургас, д-р Илка Баева, управител на  „Диагностично-консултативен център II – Бургас“ ЕООД, ме уведоми за намерението й да бъде започната процедура за доброволна акредитация на лечебното заведение. Последната утвърдена от Министерството на здравеопазването акредитационна оценка за цялостната медицинска дейност на Диагностично-консултативен център II – Бургас“ ЕООД, предвид и четиригодишния й срок е изтекла през 2011 година.
Съгласно чл. 86, ал.1 от Закона за лечебните заведения /ЗЛЗ/ и чл. 1а, ал. 1 от Наредба № 18/ 20.06.2005г. за критериите, показателите и методите за акредитация на лечебните заведения /Наредба № 18/ - диагностично-консултативните центрове подлежат на доброволна акредитация за: цялостната медицинска дейност на лечебното заведение; отделните медицински дейности; възможностите за обучение на студенти и специализанти.  Съгласно чл. 86, ал. 4 ЗЛЗ акредитацията е процес, насочен към осигуряване на качество на здравните услуги, оценка на базовите възможности за обучение на студенти и специализанти, за постигане на по-добри резултати и информиране на медицинските професионалисти и гражданите. Акредитацията се счита като гаранция за защита правата на пациентите. Съгласно чл. 86, ал. 2 ЗЛЗ и чл. 1а, ал. 2 от Наредба № 18 лечебни заведения, които искат да провеждат обучение на студенти и специализанти, задължително се акредитират за пълния обем от горепосочените дейности, вкл. отделните медицински дейности.
За да бъде стартирана процедура по акредитация на лечебното заведение и окомплектоване на изискуемата документация към заявлението до Министъра на здравеопазването, е необходимо съгласието на общото събрание на съдружниците  предвид разпоредбата на чл. 24, ал. 1 от Наредба № 18. В случая Общински съвет – Бургас изпълнява функциите на общо събрание и упражнява правата на  едноличния собственик на капитала (принципала Община Бургас) в дружеството съгласно чл. 8, ал. 1 т. 1 и чл. 9 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас. Налице е необходимост Общинският съвет да вземе решение, с което да даде съгласие за провеждане на акредитационна процедура.
Предвид изложеното и на основание чл. 21, ал. 1, т. 23 и ал. 2 от Закона за местното самоуправление и местната администрация,  чл.24 ал.1 от Наредба № 18/ 20.06.2005г. за критериите, показателите и методите за акредитация на лечебните заведения, във връзка с чл.86, ал.1 от Закона за лечебните заведения, предлагам Общински съвет-Бургас да вземе следното

Р Е Ш Е Н И Е:

Дава съгласие за провеждане на процедура за доброволна акредитация на Диагностично-консултативен център II - Бургас” ЕООД за цялостната медицинска дейност, отделните медицински дейности и за възможностите за обучение на студенти и специализанти. 


Приложение:	
Копие на писмо с вх. № 19-00-18/ 05.02.2016 г. по описа на Община Бургас, д-р Илка Баева, управител на  „Диагностично-консултативен център II – Бургас“ ЕООД




С Уважение,
Д-Р ЛОРИС МАНУЕЛЯН
ЗАМЕСТНИК-КМЕТ ЗСДС




Изготвил:
Тодор Вълчев
Ст. юрисконсулт
Дирекция СДЗС

